**LIQUI MOLY Stuttgartin nurmilla**

Yritys jatkaa MercedesCup-tennisturnauksen sponsorointia

**Kesäkuu 2018 – LIQUI MOLY on seitsemättä kertaa peräkkäin Stuttgartissa pelattavan MercedesCup-tennisturnauksen virallinen sponsori. Tämän vuoden turnaus järjestetään 9.–17. kesäkuuta.** **”Pitkäaikaiset kumppanuudet toimittajien, asiakkaiden ja markkinointikumppanien kanssa ovat meille tärkeitä”, Peter Baumann painottaa.** **Hän on vastuussa LIQUI MOLYn maailmanlaajuisesta markkinoinnista.**

Urheilullinen laatu kohtaa teknisen laadun. ”Weissenhofin tenniskeskus Stuttgartissa ja siellä jo vuosikymmenten ajan järjestetty ja kansainvälistä tunnustusta saanut turnaus ovat todistaneet monia tenniksen huippusuorituksia. Vastaavalla tavalla turnauksen nimikkosponsori Mercedes ja LIQUI MOLY ovat tuottaneet monia teknisiä huippusuorituksia”, Peter Baumann sanoo. Mercedeksen ja LIQUI MOLYn logot on totuttu näkemään yhdessä, mikä on yksi syistä turnauksen sponsoroinnille.

Toinen syy on tapahtuman urheilullinen houkuttelevuus. MercedesCup on yksi ATP World Tourin harvoista nurmella pelattavista turnauksista, minkä vuoksi turnaukseen osallistuu paljon kovia pelaajia. Se tekee siitä houkuttelevan katsojien ja median silmissä. Viime vuoden voittaja, ranskalainen Lucas Pouille, osallistuu myös tämän vuoden tapahtumaan ja on yksi turnauksen seuratuimmista pelaajista. Suurin mielenkiinto osunee kuitenkin 20-kertaiseen Grand Slam -voittajaan Roger Federeriin. Kahdeksankertainen Wimbledon-voittaja osallistuu turnaukseen ja valmistautuu samalla Englannissa pelattavaan nurmikenttäturnaukseen. Hän haluaisi tietenkin saada nimensä voittajaluetteloon, jossa on jo monia kuuluisia pelaajia, kuten Björn Borg, Ivan Lendl, Andre Agassi, Michael Stich, Thomas Muster ja Rafael Nadal.

”Kansainväliset tapahtumat ovat meille erittäin tärkeitä”, LIQUI MOLYn markkinointijohtaja sanoo. ”Olemme Saksan pidetyin öljymerkki, ja haluamme olla ykkösiä paitsi kotimaassamme myös maailmalla.” Stuttgartissa merkki näkyy kenttien laidalla olevissa mainostauluissa ja sivulinjojen vieressä. Myös media on kiinnostunut tapahtumasta. Yli 100 journalistia eri maista on paikalla Stuttgartissa. TV-lähetykset ympäri maailman tuovat turnauksen miljoonien ihmisten nähtäville. Peter Baumannille yksi asia on erityisen tärkeä: ”Olemme turnauksen ainoa moottoriöljymerkki.”

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de